Навукоўцы цягам дня працуюць у шасці секцыях: мовазнаўчых, літаратуразнаўчай, гістарычнай і прысвечанай канфесійнай гісторыі. Свае навуковыя пошукі даследчыкі скіравалі на вывучэнне дыялектнай мовы памежнага рэгіёну, а таксама польскай і беларускай літаратурных моў, літаратурны патэнцыял пісьменнікаў, якія жылі і працавалі на Гродзеншчыне і Беласточчыне, гістарычныя рэаліі сучаснага славянскага свету і іх уплыву на беларуска-польскія стасункі як у культурным, так і ў сацыяльна-эканамічным аспектах. Таксама акрэслены далейшыя шляхі развіцця беларуска-польскіх сувязей, якія дапамогуць забяспечыць сучасны дыялог, заснаваны на шчырым сяброўстве, пашане і інтэркультурных стасунках.